CELEX: 32009D0321
Language: sl
Date: 2009-04-08 00:00:00
Title: 2009/321/ES: Odločba Komisije z dne 8. aprila 2009 o določitvi novega roka za predložitev dokumentacije za nekatere snovi, ki jih je treba preučiti v okviru 10-letnega programa dela iz člena 16(2) Direktive 98/8/ES Evropskega parlamenta in Sveta (notificirano pod dokumentarno številko C(2009) 2564) (Besedilo velja za EGP)

9.4.2009   
            
            
               SL
            
            
               Uradni list Evropske unije
            
            
               L 95/42
            
         
      ODLOČBA KOMISIJE
   
   z dne 8. aprila 2009
   o določitvi novega roka za predložitev dokumentacije za nekatere snovi, ki jih je treba preučiti v okviru 10-letnega programa dela iz člena 16(2) Direktive 98/8/ES Evropskega parlamenta in Sveta
   (notificirano pod dokumentarno številko C(2009) 2564)
   (Besedilo velja za EGP)
   (2009/321/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive 98/8/ES Evropskega parlamenta in Sveta z dne 16. februarja 1998 o dajanju biocidnih pripravkov v promet (1) in zlasti drugega pododstavka člena 16(2) Direktive,
   ob upoštevanju naslednjega:
   
               (1)
            
            
               Uredba Komisije (ES) št. 1451/2007 z dne 4. decembra 2007 o drugi fazi desetletnega delovnega programa iz člena 16(2) Direktive 98/8/ES Evropskega parlamenta in Sveta o dajanju biocidnih pripravkov v promet (2) določa seznam aktivnih snovi, ki se ocenijo glede njihove možne vključitve v prilogo I, IA ali IB k Direktivi 98/8/ES.
            
         
               (2)
            
            
               Za mnoge kombinacije snovi/vrst pripravkov, vključene v navedeni seznam, so se bodisi vsi udeleženci umaknili bodisi država članica, imenovana za poročevalko pri ocenjevanju, ni prejela dokumentacije do roka iz člena 9(2)(c) Uredbe (ES) št. 1451/2007.
            
         
               (3)
            
            
               Zato je Komisija v skladu s členom 11(2) Uredbe (ES) št. 1451/2007 o tem obvestila države članice. Navedeno obvestilo je bilo objavljeno v elektronski obliki 18. januarja 2008.
            
         
               (4)
            
            
               V treh mesecih po elektronski objavi navedenega obvestila je bilo za nekatere zadevne snovi in vrste pripravkov izraženo zanimanje za prevzem vloge udeleženca v skladu s členom 12(1) Uredbe (ES) št. 1451/2007.
            
         
               (5)
            
            
               Zato je treba v skladu z drugim pododstavkom člena 12(3) navedene uredbe določiti novi rok za predložitev dokumentacije za te snovi in vrste pripravkov.
            
         
               (6)
            
            
               Ukrepi, predvideni s to odločbo, so v skladu z mnenjem Stalnega odbora za biocidne pripravke –
            
         SPREJELA NASLEDNJO ODLOČBO:
   Člen 1
   Za snovi in vrste pripravkov iz Priloge je novi rok za predložitev dokumentacije 31. maj 2010.
   Člen 2
   Ta odločba je naslovljena na države članice.
   
      V Bruslju, 8. aprila 2009
      
         
            Za Komisijo
         
         Stavros DIMAS
         
         
            Član Komisije
         
      
   
   
      (1)  UL L 123, 24.4.1998, str. 1.
   
      (2)  UL L 325, 11.12.2007, str. 3.
   
      PRILOGA
      
         SNOVI IN VRSTE PRIPRAVKOV, ZA KATERE JE NOVI ROK ZA PREDLOŽITEV DOKUMENTACIJE 31. MAJ 2010
      
      
                  Ime
               
               
                  Številka ES
               
               
                  Številka CAS
               
               
                  Vrsta pripravkov
               
               
                  Država članica poročevalka
               
            
                  margoza ekstrakt
               
               
                  283-644-7
               
               
                  84696-25-3
               
               
                  19
               
               
                  DE
               
            
                  reakcijski produkt dimetil adipata, dimetil glutarata in dimetil sukcinata z vodikovim peroksidom/perestan
               
               
                  432-790-1
               
               
                  –
               
               
                  4
               
               
                  HU